ملفوظات

ملفوظات (Malfuzat) جي لغوي معنيٰ آهي ’زبان مان نڪتل ڳالھ‘. ھن نثري صنف ۾ اعليٰ، معتبر شخصيت جا احوال، آثار ۽ سندن اقوالن کي قلمبند ڪيو ويندو آھي، ان قسم جي نثر کي ’ملفوظات‘ چئبو آھي، اھڙي قسم جا بھ ڪيترائي ڪتاب سنڌي زبان ۾ لکيل آھن..ڪتاب:ادبي اصطلاحن جي تشريحي لغت؛مرتب: مختيار احمد ملاح؛ پبلشر: سنڌي لئنگئيج اٿارٽي، حيدرآباد، سنڌ.ملفوظات ۾ ڪافي منظوم شعر ۽ بزرگن جا قول ۽ نڪتا وغيره بيان ڪيا ويندا آهن جيڪي نصيحت ۽ اصلاح جي لاءِ چيا وڃن ٿا. انهيءَ مان بزرگن جي حالتن انهن جي همعصرن ۽ دوستن جي حالتن، انهن جي ڪلام وغيره بابت مواد ملي ٿو، جنهن کي تحقيق ۾ شهادتن ۽ حوالن جي طور ڏنو ويندو آهي. انهيءَ ڪري ملفوظات بہ تحقيق لاءِ مددگار هوندا آهن.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو، حيدرآباد، سنڌي. }

 حوالا